cyanic-selkie/wikianc huggingface dataset:
André Masson
Masson syntyi Balagny-sur-Thérainissa mutta vietti lapsuutensa Belgiassa. Hän opiskeli Brysselissä ja Pariisissa. Hän taisteli ranskalaisten puolella toisessa maailmansodassa ja haavoittui vakavasti.
Massonin varhaiset teokset osoittavat hänen kiinnostustaan kubismiin. Myöhemmin hän siirtyi surrealismiin, ja lukuisilla täyte- ja mustekynätöillään hänestä tuli yksi automaattisen maalaamisen innokkaimmista edustajista. Massonilla oli tapana pakottaa itsensä työskentelemään ankarissa olosuhteissa, esimerkiksi syömättä ja nukkumatta tai huumeiden vaikutuksen alaisena. Hän uskoi, että pakottamalla itsensä alentuneen tietoisuuden tilaan hän pystyisi vapauttamaan taiteensa rationaalisuuden otteesta ja pääsisi sitä kautta lähemmäksi alitajuntaansa.
Massonin Yhdysvaltain-kauden teokset vaikuttivat suuresti yhdysvaltalaiseen abstraktiin ekspressionismiin.
Toinen afgaanisota
Toinen afgaanisota käytiin vuosien 1878–1880 välillä brittien edettyä Afganistaniin. Sota oli osa Britannian ja Venäjän suurvaltapoliittista taistelua eli Suurta peliä ja sen syttymisen taustalla oli Venäjän vaikutusvallan pelko Afganistanissa, mikä olisi uhannut brittien hallitsemaa Intiaa, sekä Turkin sodan seurauksena kiristyneet suhteet Britannian ja Venäjän välillä. Britit valtasivat Afganistanin suhteellisen vaivattomasti, mutta he tajusivat nopeasti Afganistanin suoran hallitsemisen olevan hyvin kallista ja lopulta he päätyivät hallitsemaan sitä epäsuorasti heidän asettaessaan maan valtaistuimelle Abd al-Rahman Khanin.
Tausta
Venäjän ja brittien välit kiristyivät entisestään Venäjän miehitettyä Dardanellien salmet Osmanien valtakunnan romahtaessa Turkin sodassa. Maiden välille oli syttyä suursota brittien lähetettyä laivasto-osastoin Dadannelien läpi Mustallemerelle taisteluvalmiudessa. Sota vältettiin viime hetkellä saksalaisten välitettyä neuvotteluratkaisun Berliinin kongressissa. Tieto sopimuksesta eteni kuitenkin Intiaan hitaasti ja tapahtumat etenivät tällä suunnalla pidemmälle. Venäjän lähettiläs kenraali Stoletov oli saapunut Kabuliin kutsumatta heinäkuussa 1878 ja britit vaativat entistä kiivaammin omien asiamiestensä sijoittamista pääkaupunkiin. Kun Šir Ali ei vastannut vaatimukseen, he lähettivät kenraali Neville Bowles Chamberlainin johtaman tuhannen miehen osaston Peshawarin kautta Afganistanin rajalle. Brittijoukko vaati lupaa ylittää raja, jota ei myönnetty. Selkkauksen jälkeen britit lähettivät emiirille uhkavaatimuksen, jossa vaadittiin esimerkiksi anteeksipyyntöä brittien loukkaamisesta. Kun uhkavaatimukseen ei vastattu, britit marssivat Afganistaniin marraskuussa 1878.
Sota
Afghanistanin poliittinen tilanne ei kestänyt kauaa brittien vetäytymistä. Syyskuussa 1879 alkoi Kabulin kansannousu, jonka yhteydessä Bala Hisarin linnoituksen brittiläinen neuvonantaja Louis Cavagnari murhattiin 75-henkisen seurueensa kanssa. Jaqub Khan siirtyi kansannousun puolelle. Brittien vastaisku koitti lokakuussa, jolloin he marssivat jälleen Kabuliin kenraali Frederick Robertsin johdolla. Jaqub Khan syrjäytettiin ja Roberts otti vastuun tämän tehtävistä. Cavagnarin kuoleman johdosta suoritettiin massapidätyksiä ja teloituksia. Osa vangituista ja teloitetuista lienee ollut syyttömiä. Kabulin ulkopuolella tilanne ei kuitenkaan ollut brittien käsissä. Paikalliset paštut, tadžikit ja turkkilaiset kansat tarttuivat aseisiin brittejä vastaan. Tarjolla oli tilaisuus kerätä sotasaalista ja mainetta taistelussa vihattuja brittejä vastaan. Paikalliset heimot järjestäytyivät perinteisen laškar-organisaation mukaisesti klaanipohjaisiksi yksiköiksi, joiden heimorajojen ylittävää toimintaa johdettiin suufilaisten veljeskuntien kautta. Oman ryhmänsä muodostivat lisäksi Afganistanin lukuisat vallantavoittelijat, jotka liittoutuivat tilapäisesti brittejä vastaan.
Talvella Roberts tajusi olevansa Kabulissa noin 30 000:n miehen vihollisarmeijan piirittämänä. Yhteydet Intiaan olivat katkenneet talven ja lumentulon takia. Afgaanien puolella oli useita johtohahmoja, joista tunnetuin oli brittiläisvastainen molla Din Muhammad. Hyvin varustettu ja johdettu brittiarmeija kesti kuitenkin vihollisen hyökkäykset aiheuttaen näille suuria tappioita. Piirittäjien rivit alkoivat lopulta hajota sisäisten ristiriitojen takia. Roberts oli tarjonnut afgaaneille armahdusta, johon osa tarttui palaten koteihinsa. Toisen afgaanisodan ainoa merkittävä sotilaallinen tappio briteille oli afgaanien puolella Šir Alin poika Muhammad Aijub Khanin johtama Maiwandin taistelu heinäkuussa 1880. Heratista kohti Kandaharia edenneet afgaanit voittivat 2 500 brittiä pakottaen heidät perääntymään Kandahariin. Britit menettivät noin 1 000 miestä, mutta sodan kokonaiskuvan kannalta taistelulla ei ollut suurempaa merkitystä. Afgaanien tappiot olivat huomattavasti suuremmat ja voiton kokonaishyöty mitätön. Roberts saapui alueelle Kabulista hieman myöhemmin mukanaan 10 000 miestä ja Muhammad 'Aijub Khanin joukot lyötiin.
Sotilaallisista voitoistaan huolimatta briteillä oli nyt edessään heidän ensimmäisessä afgaanisodassa kohtaamansa ongelma. Afganistanin hallitseminen oli erittäin kallista ja maata voitiin hallita vain huomattavien sotilasjoukkojen sijoittamisella Merkityksellisissä viroissa toimineet britit alkoivat kannattaa epäsuoraa hallintoa, jota varten tarvittiin brittiläismielinen, mutta vahva autonominen hallitsija. Valta luovutettiin lopulta Šir Alin veljenpoika Abd al-Rahman Khanille. Britit olivat aluksi epäilleet häntä venäläismieliseksi, mutta hänen onnistui vakuutta heidät brittimielisyydestään. Abd al-Rahman keräsi taakseen tukijoita ja britit kukistivat hänen merkittävimmät vastustajansa. Taisteluja käytiin vuoden 1880 lopulla etenkin Ghelzai-heimoa vastaan. Lopulta britit luovuttivat maan Abd al-Rahmanille ja poistuivat noudattaen sittemmin pitkälti puuttumattomuutta korostanutta "close frontier"-politiikkaa.
Valtaan nousseen Abd al-Rahmanin onnistui palauttaa järjestys Afganistaniin ja hän tuli sittemmin tunnetuksi lempinimellä "Rautaemiiri".
Kirkkojärvi (Uotsola)
Kirkkojärvi on Pirkanmaalla Sastamalan Mouhijärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede
Järven pinta-ala on 92,4 hehtaaria ja sen pituus on 2,1 kilometriä ja leveys 800 metriä. Järveen laskee seitsemän pelto- tai metsäojaa, joista kaksi on järven laskuojia. Horvonoja on Hikijärven ja Leivinlammin alueen laskuoja ja Eskolanjokea myöten, joka on Kallojärven ja Ahvenjärven laskuoja. Kirkkojärven luusua sijaitsee järven itärannalla, josta saa alkunsa 2,9 kilometriä pitkä Myllyoja, joka laskee Mätikköön. Kirkkojärven valuma-alueen pinta-ala on 43,2 km².
Järven rantaviiva on 7,0 kilometriä pitkä ja ranta on pääosin peltomaata, jota on viljelty ainakin 1740-luvulta asti. Järven ympärillä on kylät Vestola, Eskola, Tervamäki, Mierola ja Vanhakirkko. Vanhakirkossa on sijainnut Mouhijärven seurakunnan vanha kirkko, josta on jäljellä hautausmaa.
Järven vedenlaatu on hyvä.
Historiaa
Vuonna 1848 haki rusthollari Josephsson lupaa purkaa Kirkkojärvestä Mätikköön virtaavan Myllyojassa olevan padon. Padon ainoa käyttötarkoitus on ollut aikaisemman myllyn toiminnan varmistaminen. Vuosina 1916 ja 1926 on järvellä toimitettu katselmukset. Varsinaiseen järven vedenpinnan laskemiseen saatiin lupa vuonna 1933. Luvan haki Kalle Järvinen.
Vic Damone
Vic Damone, oikealta nimeltään Vito Farinola, (12. kesäkuuta 1928 Brooklyn, New York – 11. helmikuuta 2018 Miami Beach, Florida) oli yhdysvaltalainen poplaulaja ja näyttelijä. Hän syntyi New Yorkin Brooklynissä ja ihaili jo lapsuudessaan Frank Sinatraa. Damone levytti noin 2500 laulua.
Damone näytteli 1950-luvulla huolettomissa musikaaleissa ja elokuvissa, kuten Rikas ja rakas (1951), Syvällä sydämessäni (1954), Athena (1954), Meripojat ankkurissa (1955) ja Muukalainen paratiisissa (1955). Toiseen maailmansotaan sijoittuvassa elokuvassa Helvetistä ikuisuuteen (1960) hän näytteli merijalkaväen sotilasta.
Hän lauloi elokuvien Unohtumaton rakkaus (1957), Sota ja rauha (1956) ja Gigi (1958) tunnussävelmät levylle, jotka menestyivät hyvin.
Damone oli italialaistaustainen. Hän oli oikealta nimeltään Vito Rocco Farinola. Hän otti käyttöön äitinsä sukunimen Damone. Hän palveli vuosina 1951–1953 Yhdysvaltain armeijassa. Hän meni naimisiin näyttelijä Pier Angelin kanssa vuonna 1954. He erosivat vuonna 1959, mutta riitelivät poikansa huoltajuudesta kuusi vuotta. Vuonna 1963 hän nai Judy Rawlinsin. He saivat kolme tytärtä; he erosivat vuonna 1971. Avioliitto Rebecca Jonesin kanssa vuonna 1974 päättyi myös eroon. Hän meni naimisiin laulaja-näyttelijä Diahann Carrollin kanssa vuonna 1987, ja he erosivat vuonna 1996. Vuonna 1998 hän avioitui Rena Rowanin kanssa. Rowan kuoli vuonna 2016. Damone oli bahá'í-uskonnon harjoittaja ja Hollywood Walk of Famen jäsen.
Damonen omaelämäkerta Singing Was the Easy Part ilmestyi vuonna 2009.
Indoor Group
pienoiskuva|Askon ja Sotkan myymälät vierekkäin Turun [[Lausteella.]] Indoor Group Oy on suomalainen huonekalualan yritys, joka syntyi vuonna 1999, kun Sponsor Capital Oy osti Askon ja Sotkan. Lokakuussa 2004 Sponsor Capital Oy myi Indoor Groupin Keskon tytäryhtiö KesWellille. Kesäkuussa 2017 Kesko myi Indoor Groupin sijoittajaryhmälle, johon kuuluvat Sievi Capital, kolme Sotka-ketjun franchising-yrittäjää ja eläkeyhtiö Etera. Vuoden 2018 alussa Etera yhdistyi Ilmarisen kanssa, jonka myötä Ilmarisesta tuli Indoor Groupin omistaja.
Indoor-nimi on peräisin Helsingin Fabianinkadulla 1970-luvun puolestavälistä alkaen toimineesta sisustusmyymälästä Oy Indoor Design Ab, jonka perustaja ja toimitusjohtaja oli sittemmin Ruotsissa merkittävän yritysjohtajauran luonut Fred Andersson. Indoor valmisti omia huonekaluja ruotsalaissuunnittelijoiden voimin myös vientimarkkinoille. Asko tuli Indoorin osakkaaksi vuonna 1982 ja rakensi siitä pienen myymäläketjun muutamien Askon huonekaluhallien yhteyteen.
Asko
Askon perusti puuseppä Aukusti Avonius vuonna 1918 Lahden Puuseppätehdas -nimellä. Askolla oli alusta asti tehtaansa lisäksi myös omia myymälöitä. Askolla oli myös omaa vahvaa huonekalusuunnittelua, kunnes se siirtyi alihankintaan ja muodostui lopulta pelkäksi tavaramerkiksi.
Askon levyhuonekalutehtaan toimintaa jatkoi Best Furniture, joka ajautui ensiksi velkasaneeraukseen ja sitten konkurssiin.
Ketjulla on yhteensä 36 liikettä Suomessa sekä kolme Virossa.
Sandra Stojiljkovic
thumb|200px|Sandra StojiljkovicSandra Stojiljkovic (s. 1981, Malmö) on ruotsalainen näyttelijä. Hän valmistui Malmön teatterikorkeakoulusta vuonna 2008 ja on sen jälkeen näytellyt ennen kaikkea Malmön kaupunginteatterissa, mutta ollut jonkin verran mukana myös radio- ja tv-tuotannoissa. Vuonna 2021 hän esitti Dani-nimistä poliisia sarjassa Ohuella langalla. Hän on naimisissa ja asuu Åkarpissa Burlövin kunnassa.
Thukydides (täsmennyssivu)
Thukydides voi viitata seuraaviin:
Lesbos (kunta)
Lesbos ( eli Δήμος Λέσβου, Dímos Lésvou) oli Kreikan kunta, joka sijaitsi Lesboksen alueyksikössä Pohjois-Egean saarten alueella. Kunnan pinta-ala oli 1 632,8 neliökilometriä ja väkiluku 86 436 (vuonna 2011). Kunnan kuntakeskus oli Mytilíni.
Lesboksen kunta käsitti koko Lesboksen saaren. Sen lisäksi kuntaan kuuluivat seuraavat pienemmät saaret: pohjoisrannikon Ágios Geórgios, etelärannikon Ágios Geórgios, Ágios Vasíleios, Garmpiás (Kalloní), Kavaloúros (Sedoúsa), Kýdonas, Megalonísi, Mikró Nisí, Pámfyllo, Póchis, Prasológos, Skordonísi, ja Telóni (Megalonísi Gavvathá) sekä Tomaronísian saaret eli Áspri Plakoúda, Asprónisos, Barmpaliás, Mávri Plakoúda, Panagiá ja Tsoukalás.
Lesboksen kunta syntyi, kun Agía Paraskeví, Agiásos, Eresós-Ántissa, Evergétoulas, Géra, Kalloní, Loutrópoli Thermís, Mantamádos, Míthymna, Mytilíni, Pétra, Plomári ja Polichnítos yhdistyivät vuoden 2011 alussa Kallikrates-suunnitelman mukaisesti. Kunta lakkautettiin ja jaettiin vuonna 2019 Kleisthenes I -suunnitelman mukaisesti kahdeksi kunnaksi, jotka ovat Mytilíni ja Länsi-Lesbos.
Kunnan osat
Lesboksen kunta muodostui 13 kunnallisyksiköstä, jotka vastaavasit Kallikrates-uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset olivat:
Samba Diakité
Samba Diakité (s. 24. tammikuuta 1989 Montfermeil, Ranska) on malilainen jalkapalloilija, joka pelaa Englannin Valioliigassa. Hänen seuransa on Queens Park Rangers. Hän pelasi kauden 2011-2012 loppuun asti ulottuvalla lainasopimuksella ranskalaisesta Nancy'stä ja teki QPR:n kanssa neljän vuoden sopimuksen kesällä 2012.
Diakité on puolustava keskikenttäpelaaja ja solmi lainasopimuksen nykyisen seuransa kanssa 30. tammikuuta 2012. Hän pelaa myös Malin jalkapallomaajoukkueessa.
Diakité teki avausmaalinsa Valioliigassa 31. maaliskuuta 2012 ottelussa QPR - Arsenal 2-1. Diakitén maali oli ottelun voittomaali ja syntyi 66. peliminuutilla.
David Rockefeller
David Rockefeller, Sr. (12. kesäkuuta 1915 New York, New York, Yhdysvallat – 20. maaliskuuta 2017 Pocantico Hills, New York, Yhdysvallat ) oli yhdysvaltalainen liikemies, yhteiskunnallinen vaikuttaja ja Rockefellerin suvun patriarkka (2004–2017). Hänen isänsä oli John D. Rockefeller, Jr.
Kuolemaansa saakka Rockefeller oli maailman vanhin miljardööri; hänen kuolemansa jälkeen singaporelaisesta Chang Yun Chungista tuli maailman vanhin miljardööri.
Ura
Rockefeller toimi Chase Manhattan Bankin, nykyisen JPMorgan Chasen, toimitusjohtajana ja hallituksen puheenjohtajana. Hän toimi myös Museum of Modern Artin hallituksen kunniapuheenjohtajana. Hän oli myös entinen Rockefeller Groupin hallituksen puheenjohtaja.
Monityydyttymätön rasvahappo
Monityydyttymättömät rasvahapot (PUFA) ovat varsinkin kasvirasvoissa esiintyviä rasvahappoja, joiden hiiliketjussa on vähintään kaksi kaksoissidosta. Jokaista kaksoissidosta kohti molekyylissä on kaksi vetyatomia vähemmän kuin vastaavassa tyydyttyneessä rasvahapossa, jossa on yhtä monta hiiliatomia.
David Rockefeller
Ura
Rockefeller toimi kansainvälisellä tasolla muun muassa Bilderberg-ryhmässä ja Trilateraalisessa komissiossa. Lisäksi Rockefeller oli aktiivinen kansainvälisten suhteiden neuvostossa (engl. Council on Foreign Relations). Rockefellerin varallisuudeksi arvioitiin 3,3 miljardia Yhdysvaltain dollaria vuonna 2017, ja hän kuului 300 maailman rikkaimman ihmisen joukkoon. Vuonna 2008 Rockefeller lahjoitti 100 miljoonaa Yhdysvaltain dollaria Harvardin yliopistolle, mikä on suurin kenenkään entisen oppilaan koskaan tekemä lahjoitus.
Rockefeller sai useita merkittäviä tunnustuksia sekä ulkomailla että kotimaassa, jälkimmäisessä muun muassa Presidential Medal of Freedomin vuonna 1998.
Monityydyttymätön rasvahappo
Luonnon rasvahapoissa kaksoissidokset ovat yleensä cis-muotoa. Cis-muotoinen kaksoissidos aiheuttaa rasvahapon hiiliketjuun mutkan, mutta trans-muotoinen kaksoissidos on suora. Mitä enemmän rasvahapossa on kaksoissidoksia, sitä alempi on sen sulamispiste.
David Rockefeller
Ura
Rockefellerin Rockefeller Centerissä sijaitsevassa toimistossa Room 5600 on hänen kuuluisa Rolodex-yhteystietoluettelonsa, johon hän kokosi yhteystietoja 1940-luvulta lähtien. Se sisältää noin 150 000 henkilön yhteystiedot, joiden joukossa on monia vaikutusvaltaisia henkilöitä. Hän oli perustamassa filantrooppista järjestöä The Rockefeller Brothers Fundia (RBF) eli 'Rockefeller-veljesten rahastoa' veljiensä John D. III:n, Nelsonin, Winthropin ja Laurancen kera.
Monityydyttymätön rasvahappo
Välttämättömät n-3- ja n-6-sarjan rasvahapot kuuluvat monityydyttymättömiin rasvahappoihin. Välttämättömät n-3-sarjan rasvahappot ovat alfalinoleenihappo (ALA) ja n-6-sarjan rasvahappo linolihappo. Linolihappo on ihmisravinnon yleisin tyydyttymätön rasvahappo. Linoli- ja alfalinoleenihappo muuntuvat kudoksissa 20- ja 22-hiilisiksi eli pitkiksi ja korkeasti tyydyttymättömiksi rasvahapoiksi (engl. highly unsaturated fatty acid, HUFA).
David Rockefeller
Ura
Rockefeller kertoi muistelmakirjassaan David Rockefeller’s Memoirs (2002) kuuluneensa vapaamuurareihin.
Politiikassa
Rockefeller tapasi jokaisen Yhdysvaltain presidentin Dwight D. Eisenhowerista alkaen. Presidentti Jimmy Carter tarjosi hänelle paikkaa Yhdysvaltain valtiovarainministerinä, mutta hän kieltäytyi. Nelson Rockefeller jopa tarjosi hänelle Robert Kennedyn senaattipaikkaa tämän salamurhan jälkeen.
Monityydyttymätön rasvahappo
Toinen nimitys monityydyttymättömille rasvoille on polytyydyttymättömät rasvahapot.
David Rockefeller
Politiikassa
Rockefeller toimi Yhdysvaltain republikaanipuolueessa.
Monityydyttymätön rasvahappo
thumb|left|[[Linolihappo]]
David Rockefeller
Perhe
Rockefellerillä oli sisar Abby, ja neljä veljeä: John D. III, Nelson, Laurance ja Winthrop. Hänellä on myös kuusi lasta – David, Jr., Abigail, Neva, Margaret, Richard ja Eileen.
Kuolema
David Rockefeller kuoli sydämen vajaatoimintaan nukkuessaan kotonaan Pocantico Hillsissä, New Yorkissa 20. maaliskuuta 2017. Hän oli kuollessaan 101-vuotias.
Monityydyttymätön rasvahappo
Tarve ja saanti
Valtion ravitsemusneuvottelukunnan suositusten mukaan aikuisilla ja yli 2-vuotiailla lapsilla monityydyttämättömien rasvahappojen osuus energiansaannista tulisi olla 5–10 E%, josta n-3-rasvahappojen suositeltava osuus on 1 E%. Alle 2-vuotiailla suositus vaihtelee iän mukaan.
Länsimaiden asukkaiden omega 6 -rasvahappojen saanti on lisääntynyt niin paljon, että omega kuutosta saadaan nykyisin 12–20 enemmän kuin omega kolmosta, vaikka niiden saanti saisi olla enintään viisi kertaa suurempaa.
Finravinto 2007 -tutkimuksen mukaan suomalaiset saavat monityydyttämättömiä rasvahappoja keskimäärin: naiset 10,4 g/vrk ja miehet 14,7 g/vrk eli energiasta naiset 5,7 E% ja miehet 5,9 E%. Suurimmalla osalla väestöstä saanti on suositusten mukaista. Suomalaisten monityydyttämättömistä rasvahapoista yli puolet saadaan ravintorasvoista (kasviöljyt ja margariinit). Seuraavaksi yleisin lähde on liha. .
Äidinmaito sisältää sitä enemmän monityydyttymättömiä rasvahappoja, mitä enemmän äiti nauttii niitä ravinnossaan. Niiden osuus ei vaikuta kuitenkaan lapsen kasvunopeuteen.
Fysiologiset vaikutukset
Runsas monityydyttämättömien rasvahappojen saanti pienentää sekä LDL- että HDL-hiukkasten kuljettaman kolesterolin määrää.
Terveysvaikutukset
Monet viime vuosina julkaistut tutkimukset viittaavat siihen, että monityydyttymättömien rasvojen kuumennuksen yhteydessä syntyvä HNE eli 4-hydroksinonaali (4-hydroksi-trans 2-nonenaali ta 4-hydroksi-trans-2-nonenaali on suuressa roolissa esimerkiksi metabolisen oireyhtymän, diabeteksen, sydän- ja verisuonitautien, neurologisten ja immunologisten sairauksien sekä korkeaan ikään liittyvien rappeumasairauksien synnyssä.
Kuolleisuus
Vuonna 2016 julkaistussa satunnaistetussa yhdysvaltalaisessa kaksoissokkotutkimuksessa havaittiin, että eläinperäisen tyydyttyneen rasvan vaihtaminen runsaasti monityydyttymätöntä linolihappoa sisältävään maissiöljyyn ja -margariiniin lisäsi koehenkilöiden kuolleisuutta. Maissiöljyn käyttö ei vähentänyt sydänsairauksia, mutta lisäsi tutkittavien kokonaiskuolleisuutta sitä enemmän, mitä enemmän heidän veren kolesterolinsa laski. Jokainen 0,78 mmol/L:n kolesterolivähenemä lisäsi kuolleisuutta 22 prosentilla. Kokeessa oli lähes 2 400 osanottajaa.
Sydänterveys
Monityydyttymättömien teollisten transrasvojen on todettu lisäävän merkittävästi sydäntautien riskiä. Vuonna 2004 julkaistussa naisilla tehdyssä suomalaistutkimuksessa havaittiin, että tmonityydyttymättömän rasvan lisääminen lisäsi terveydelle haitallista hapettunutta LDL-kolesterolia.
Väestötutkimuksissa on havaittu, että veren HUFA:n kokonaismäärän suhteessa omega-6-peräiseen HUFA:an pitäisi olla korkeintaan 1/2:een optimaalisen sydänterveyden kannalta. HUFA-rasvahapot ovat linoli- ja alfalinoleenihapoista muodostuvia korkeasti tyydyttymättömiä rasvahappoja. Tämä saavutetaan joko vähentämällä ravinnon omega 6 -rasvahappojen määrää tai lisäämällä omega 3 -rasvahappojen määrää.
Rasvamaksa
Vuonna 2021 julkaistussa kiinalaistutkimuksessa havaittiin, että eniten monityydyttymättömiä rasvahappoja nauttivalla väestöneljänneksellä esiintyy yli kolme kertaa enemmän ei-alkoholiperäistä rasvamaksaa kuin vähiten nauttivilla. Riski alkaa lisääntyä voimakkaasti päiväsaannin ylittäessä 19 grammaa. Tutkimuksen osanottajamäärä oli 1068 henkeä ja rasvamaksan muut riskitekijät vakioitiin.
Haimasyöpä
Vuonna 2020 julkaistussa iranilaistutkimuksessa havaittiin, että se väestökolmannes, jonka veressä oli eniten monityydyttymättömiä rasvahappoja, sairastui haimasyöpään lähes neljä kertaa useammin kuin se kolmannes, joiden veressä oli vähiten monityydyttymätöntä rasvaa.
Muut sairaudet
Monityydyttymättömässä ruokaöljyssä uppopaistetun ruoan runsasta nauttimista pidetään yhtenä merkittävimmistä kakkostyypin diabeteksen ja Alzheimerin taudin riskiä lisäävistä tekijöistä.
Historiaa
Ihmisravinnon omega-6-rasvahappojen ja omega-3-rasvahappojen keskinäinen suhdeluku oli esihistoriallisella ajalla arviolta 1:1. 1900-luvulla tapahtunut monityydyttymättömien rasvojen käytön lisääntyminen on kuitenkin kymmenkertaistanut kyseisten n-6-rasvojen määrän suhteessa n-3-rasvoihin.
Võru
Võru (võroksi Võro, ) on Võrumaan pääkaupunki Viron kaakkoisosassa. Se sijaitsee Tamulajärven rannalla. Vuoden 2018 alussa kaupungissa oli 12 242 asukasta.
Historia
Kaupungin perusti Riian kenraalikuvernööri Venäjän keisarinnan Katariina II:n toivomuksesta 21. elokuuta 1784 entisen Võrun kartanon paikalle. Kaupungin varhaisilta vuosilta on säilynyt säännöllinen ruutukaava, puurakennuksia ja kaksi Katariinalle omistettua kirkkoa: luterilainen kirkko vuodelta 1793 ja ortodoksinen kirkko vuodelta 1804.
Võru on ollut yli 200 vuotta paikallishallinnon, yrittäjyyden, kulttuurin ja urheilun keskus. Alkuaikoina hallinnon edustajat olivat saksalaista syntyperää, mutta 1900-luvun alussa kaupunki sai ensimmäiset etnisesti virolaiset kaupunginvaltuutetut.
Kulttuuri ja koulutus
Tunnetuin võrulainen on Viron kansalliseepoksen Kalevipoegin kirjoittaja Friedrich Reinhold Kreutzwald, joka asui kaupungissa vuosina 1833–1877 ja toimi kaupunginlääkärinä. Nykyään kaupungissa on hänelle omistettu museo ja patsas.
Vuodesta 1995 Võrussa on toiminut valtiollinen tutkimus- ja kehityslaitos Võron instituutti, jonka tavoitteena on võron kielen ja kulttuurin kehittäminen ja tutkiminen.
Talous
Võru yhdistettiin rautateillä Riikaan ja Pihkovaan vuonna 1889, ja vuonna 1915 kaupunki sai sähkön. Vuonna 1940 Võrussa oli 6 600 asukasta. Neuvostoliittoon liittämisen jälkeen kaupunkiin perustettiin monia teollisuuslaitoksia, muun muassa huonekalutehdas, jalkinetehdas, meijeri ja rakennusyhtiöitä. Võruun rakennettiin uusia asuinalueita, kaupungin väkiluku ja pinta-ala kasvoivat.
Suunnitelmatalouden romahdus toi Võruun aluksi taloudellisia ja sosiaalisia ongelmia, mutta ajan mittaan vanhojen yritysten toiminta on saatu vastaamaan markkinatalouden vaatimuksia ja kaupunkiin on syntynyt uusiakin yrityksiä.
Väestö
Vuonna 2011 Võrun kaupungissa oli 12 667 asukasta, joista 11 652 (92,0 %) oli virolaisia, 804 (6,3 %) venäläisiä ja 201 (1,6 %) muita kansallisuuksia.
Pietari Koskinen
Pietari Koskinen (s. 1965 ) on suomalainen äänisuunnittelija ja ohjaaja. Hän on elokuvaäänityksen ja -äänisuunnittelun professori Aalto-yliopiston taiteiden ja suunnittelun korkeakoulussa. Hän on voittanut parhaan äänisuunnittelun Jussi-palkinnon vuonna 1996 elokuvasta Suolaista ja makeaa, vuonna 2007 elokuvasta Unna ja Nuuk sekä vuonna 2012 yhdessä Olli Huhtasen kanssa elokuvasta Hiljaisuus. Vuonna 1995 hänelle myönnettiin Suomi-palkinto.
Sanaleikki
Sanaleikki on usein huvittava kielellinen ilmaus, joka perustuu sanojen monimerkityksellisyyteen tai äänteellisiin ominaisuuksiin, kuten alku- ja loppusointuun. Sanaleikkeihin voi sisältyä kuulijaa huvittavia tai ärsyttäviä arvoituksia tai kompia. Sanaleikkejä on vaikeaa, joskus mahdotonta kääntää toisille kielille.
Eräs sanaleikki on sijoittaa tietynkaltaisia sanoja lauseiden sisään esimerkiksi: Kievarissa mallipuuseppä ruokki tuttaviaan! tai muodostaa lauseita joissa kirjaimet esiintyvät samoina: Juu, rikas vitamiineista on tuo juurikas. Tukki tukki tukkitien on myös sanaleikki, sellainen, jossa sama sana esiintyy kahdessa eri merkityksessä.
Kallojärvi (Sastamala)
Kallojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede
Järven pinta-ala on 27,5 hehtaaria ja sen pituus on 800 metriä ja leveys 600 metriä. Järveen laskee kolme pelto- tai metsäojaa, joista Raijonoja on Ahvenjärven laskuoja. ja sen luusua sijaitsee järven itärannalla, josta saa alkunsa 1,9 kilometriä pitkä Eskolanoja, joka laskee Kirkkojärveen.
Historiaa
Vuonna 1926 toimitettiin järvellä katselmus ja järven vedenpinnan laskemiseen saatiin lupa vuonna 1933. Luvan haki Kalle Järvinen.
César Azpilicueta
Seurajoukkueura
21. kesäkuuta 2010 ranskalaisseura Marseille ilmoitti hankkineensa Azpilicuetan riveihinsä 7 miljoonan euron siirtokorvauksella ja nelivuotisella sopimuksella. Hän pelasi Marseillessa 47 ottelua Ligue 1:ssä ja 12 ottelua Mestarien liigassa. Hän voitti Ranskan liigacupin 2011 ja 2012 sekä Ranskan supercupin 2010.
Elokuussa 2012 Azpilicueta siirtyi englantilaisseura Chelseaan, ja kuului seuran runkopelaajiin avauskaudestaan lähtien. Chelsean voittaessa Valioliigan mestaruuden hän pelasi 29 ottelua kaudella 2014−2015 ja kaikki 38 ottelua alusta loppuun kaudella 2016−2017. Hän oli voittamassa FA Cupia 2018 ja Liigacupia 2015. Eurooppa-liigan mestaruuden voittaneessa Chelsean joukkueessa hän pelasi kahdeksan ottelua kaudella 2012−2013 ja yhdeksän ottelua kaudella 2018−2019. Hän pelasi 11 ottelua Chelsean voittaessa Mestarien liigan kaudella 2020–2021. Hän voitti UEFA Super Cupin ja seurajoukkueiden maailmanmestaruuden 2021. Kaikkiaan hän pelasi kauden 2022–2023 loppuun mennessä 349 valioliigaottelua, joissa hän teki kymmenen maalia ja antoi 41 maalisyöttöä. Chelseassa pelaamissaan 63 Mestarien liigan ottelussa hän sekä teki että syötti neljä maalia.
Azpilicueta siirtyi Primera Divisiónissa pelaavaan Atlético Madridiin ilmaissiirrolla kesällä 2023.
Maajoukkueura
Azpilicueta on kokenut arvokisaosallistuja sekä Espanjan nuorisomaajoukkueissa että A-maajoukkueessa. Hän oli voittamassa alle 19-vuotiaiden Euroopan-mestaruutta vuonna 2007. Hän on pelannut myös alle 17-vuotiaiden EM-kilpailuissa vuonna 2006, alle 19-vuotiaiden EM-kilpailuissa vuonna 2008, alle 21-vuotiaiden EM-kilpailuissa vuosina 2009 ja 2011 sekä alle 20-vuotiaiden MM-kilpailuissa vuonna 2009.
Azplicueta pelasi ensimmäisen ottelunsa Espanjan jalkapallomaajoukkueessa Uruguayta vastaan helmikuussa 2013. Hän kuului Espanjan joukkueeseen Brasilian MM-kilpailuissa 2014 ja pelasi kaksi ensimmäistä ottelua avauskokoonpanossa. EM-kilpailuissa 2016 hän tuli yhdessä ottelussa vaihdosta kentälle. Hän kuului Espanjan joukkueeseen MM-kilpailuissa 2018, muttei päässyt pelaamaan. Kesän 2021 EM-kilpailuissa hän pääsi avauskokoonpanoon kolmannessa alkulohko-ottelussa. Neljännesvälierän Kroatiaa vastaan hän pelasi alusta loppuun ja teki joukkueensa toisen maalin, joka oli hänen A-maaottelu-uransa ensimmäinen maali. Hän oli avauskokoonpanossa myös puolivälierässä Sveitsiä ja tappiollisessa välierässä Italiaa vastaan. MM-kilpailuissa 2022 hän oli avauksessa Costa Ricaa ja Japania vastaan pelatuissa otteluissa.
Kerttu-Kaarina Suosalmi
Suosalmi pääsi ylioppilaaksi 1943, valmistui sosionomiksi 1946 ja opiskeli vielä Helsingin yliopistossa. Ennen ammattikirjailijaksi ryhtymistä hän toimi opettajana.
Suosalmi käsittelee teoksissaan yksilön vapauden ja vastuun ongelmia, kyvykkyyttä, kyvyttömyyttä ja mahdollisuuksia, ja niiden päähenkilö on usein avuton mies. Teoksessa Jeesuksen pieni soturi (1976) käytetty uusi kerrontatapa merkitsi hänen urallaan käännekohtaa. Suosalmi kirjoitti myös näytelmiä ja elokuvakäsikirjoituksia. Suosalmesta on sanottu, että hän oli ”dramaattisten jännitteiden luojana tunnetuimpia suomalaisessa nykyproosassa. Häntä on usein pidetty 1960- ja 1970-luvulle tyypillisen ajassa liikkuvan keskiluokan kuvauksen huomattavimpana edustajana”.
Kerttu-Kaarina Suosalmen puoliso oli taidemaalari Jorma Kardén (1925−2001), joka kuoli kuukautta Suosalmea aiemmin.
Ruotsalaisviesti
Ruotsalaisviesti on yleisurheilun viestijuoksulaji. Se koostuu neljästä osuudesta, jotka ovat eri mittaisia. Ensimmäinen juoksija juoksee sata metriä, toinen juoksija 200 metriä, kolmas juoksija 300 metriä ja neljäs 400 metriä, jolloin kokonaismatkaksi tulee yksi kilometri.
Kuulantyöntö
Kuulantyöntö on yleisurheilulaji, jossa päämääränä on työntää raskasta kuulaa mahdollisimman pitkälle. Kuulantyöntö on ollut aina nykyaikaisten olympialaisten ohjelmassa. Se kuuluu myös miesten kymmenotteluun ja naisten seitsenotteluun.
Väline, suorituspaikka ja työntösäännöt
thumb|left|upright|Kuula singotaan ilmaan kaulan ja hartian välistä. Kuula on sileä ja pallonmuotoinen, ja valmistettu messinkiä kovemmasta metallista. Miesten kuula painaa 7,26 kilogrammaa ja naisten kuula 4,00 kilogrammaa. Halkaisijaltaan miesten kuula on 110–130 millimetriä ja naisten kuula 95–110 millimetriä.
Selootit
pienoiskuva|[[Hermann Schievelbeinin veistämä Simon Kananeuksen eli Kiivailijan patsas Helsingin tuomiokirkon katolla.]]
Selootit olivat juutalainen puolue, joka kannatti aseellisen taistelun aloittamista roomalaisia vastaan. Ryhmä muodostui toisella vuosisadalla eaa. makkabealaisten kapinasta ja käsitteen otti käyttöön juutalainen historioitsija Josephus ensimmäisen juutalaissodan aikana 66–73 jaa. Selootit järjestäytyivät puolueeksi Herodes Suuren aikana (37 eaa. – 4 eaa.). Kyreneuksen tultua Syyrian maaherraksi yrittivät roomalaiset vuonna 6 saada aikaan väestönlaskennan myös seloottien keskuudessa, jolloin Juudas Galilealainen aloitti kapinan vastustaen väestönlaskentaa juutalaisten alistamiseen tähtäävänä toimena. Tämän jälkeen selootit järjestivät satunnaisia kansannousuja ja harjoittivat väkivaltaa Rooman kanssa yhteistoiminnassa olevia juutalaisia vastaan.
Uuden testamentin käännös selooteista on kiivailijat ( ’intohimoinen/kiivas seuraaja’ ). Selootit harjoittivat roomalaisia vastaan terroria ja julkisia murhia sekä nousivat vuonna 66 kapinaan roomalaisia vastaan. Heidän kapinansa kukistettiin, Jerusalemin temppeli ryöstettiin ja saalis lähetettiin Roomaan. Kaikki 900 seloottia tekivät joukkoitsemurhan perheineen Masadan linnoituksessa vuorella ennen kuin linnoitus antautui roomalaisille. Viimeiset hyppäsivät vuorelta alas. Masadan linnoituksessa vannotaan Israelin laskuvarjojoukkojen sotilasvala.
Kuulantyöntö
Väline, suorituspaikka ja työntösäännöt
Kilpailija ei saa käyttää käsinettä tai teipata sormiaan yhteen, mutta hän voi levittää käsiinsä tai kuulaan magnesiumia tai jotain muuta tartunta-ainetta.
Kilpailussa on normaalisti kuusi kierrosta. Kolmen kierroksen jälkeen kahdeksan parasta jatkaa viimeiselle kolmelle kierrokselle. Kaikkien työntöjen jälkeen kilpailija, joka on suorittanut pisimmän sääntöjen mukaisen työnnön, julistetaan voittajaksi.
Tekniikka
Kuulantyöntäjä voi ottaa vauhdin kahdella erilaisella tavalla – pakittamalla eli liukuen selkä menosuuntaan päin, tai pyörähtämällä. Pakitustyylin otti ensimmäisenä käyttöön Parry O’Brien 1950-luvulla. Sitä ennen työntäjät olivat ottaneet vauhdin kylki edellä. Pyörähdystyyli alkoi esiintyä miesten huipputasolla 1970-luvulla ja on sittemmin yleistynyt. Pyörähdystyyli on pakitusta vaikeampi oppia, koska kuularinki on ahdas, ja koska pyörähdysliikettä on vaikeampi hallita kuin suoraviivaista pakitusliikettä.
Kummassakin tyylissä työntäjä seisoo aluksi ringin takaosassa selkä työntösuuntaan päin ja nostaa kuulan hartialleen. Pakitustyylissä työntäjä koukistaa heittokäden puoleisen jalkansa ja kumartuu. Sitten hän etenee yhdellä jalalla matalassa asennossa selkä edellä ringin poikki. Hän iskee toisen jalkansa rinkiin nojareunuksen edessä, nousee pystyasentoon, kiertyy työntösuuntaan päin, ja työntää kuulan ojentamalla käsivartensa ja antamalla kuulalle vauhtia sormillaan. Lopuksi hän vaihtaa jalkojensa asentoa estääkseen yliastumisen.
Pyörähdystyylissä työntäjä koukistaa polvensa, kääntyy, ja astuu heittokäden puoleisen jalan päkiällä ringin keskelle. Toisella askeleellaan hän astuu ringin etuosaan nojareunuksen eteen. Työnnön loppuvaihe on samanlainen kuin pakitustyylissäkin.
Kuulantyöntö arvokilpailuissa
Kuulantyöntö on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kuulantyöntö tuli olympialaisten ohjelmaan vuonna 1948. Parhaiten arvokisojen kuulantyönnössä ovat menestyneet miesten kuulantyönnössä yhdysvaltalaiset ja naisten kuulantyönnössä neuvostoliittolaiset
Myrtis (ennallistus)
Myrtis on nimi, joka on annettu 11-vuotiaalle antiikin ateenalaiselle tytölle, jonka jäänteet on löydetty, sekä tästä tehdylle ennallistukselle, joka on esillä Kansallisessa arkeologisessa museossa Ateenassa. Tytön oikeaa nimeä ei tiedetä.
pienoiskuva|vasen|upright=0.7|Myrtiksen kallo. Myrtikseksi nimetyn tytön arvellaan kuolleen Ateenan kulkutaudin aikana peloponnesolaissodan alkuvaiheessa noin vuonna 430 eaa. Tytön hampaista on löydetty jonkin verran jäänteitä kulkutaudin aiheuttaneen Salmonella enterica -bakteerin geeneistä, ja näin hän todennäköisesti kuoli lavantautiin. Tyttö oli haudattu Kerameikokseen kulkutaudin uhrien joukkohautaan, joka löydettiin Ateenan metron rakennustöiden yhteydessä 1994–1995. Haudasta löydettiin yhteensä noin 150 luurankoa. Arkeologit valitsivat tytöstä tutkimuksessa käytetyn nimen, suomeksi ”Myrttimarja”, ajalle tyypillisistä naisennimistä.
Ennallistus julkistettiin Akropolis-museossa vuonna 2010. Tämän jälkeen se on kiertänyt eri puolilla maailmaa osana YK:n tukemaa ohjelmaa.
Pioneer Girl (Laura Ingalls Wilder)
Pioneer Girl on Laura Ingalls Wilderin kirjoittama omaelämäkerta vuodelta 1930. Se ei kuitenkaan ilmestynyt silloin vaan vasta vuonna 2014.
Lähteet
Laura Ingalls Wilder
Cryhavoc
Yhtyeen solisti Kaapro Ikonen kuoli nopeasti edenneeseen syöpään elokuussa 2016. Hänelle järjestettiin muistokonsertti Kaaprock 17. syyskuuta 2016 Helsingin Lepakkomiehessä.
Pioneer Girl
Pioneer Girl voi tarkoittaa ainakin seuraavia asioita:
Chris Phillips
Chris Phillips (s. 9. maaliskuuta 1978 Fort McMurray, Alberta, Kanada) on kanadalainen uransa lopettanut jääkiekkopuolustaja. Hän oli Ottawa Senatorsin 1. kierroksen ja samalla koko vuoden 1996 NHL:n varaustilaisuuden ensimmäinen varaus.
Ennen NHL-uransa alkua Phillips pelasi juniorikiekkoa WHL:n Prince Albert Ridersin ja Lethbridge Hurricanesin joukkueissa kahden kauden ajan. NHL-uransa Phillips aloitti syksyllä 1997 ja lopetti keväällä 2016 edustaen ainoastaan Ottawa Senatorsia. NHL:n työtaistelun aikana Phillips pelasi Ruotsin Elitserienissä Brynäs IF:n joukkueessa, jossa hän teki 27 pelaamassaan ottelussa tehot 5+3 ja istui 45 jäähyminuuttia.
Helmikuussa 2020 Ottawa Senators ilmoitti jäädyttävänsä Phillipsin pelinumeron.
IPod Touch
iPod Touch (tyyliteltynä iPod touch) on Applen suunnittelema ja markkinoima musiikkisoitin, jonka ensimmäinen versio julkaistiin 5. syyskuuta 2007. Tavanomaisten iPod-ominaisuuksien lisäksi laitteessa on muun muassa WLAN-tuki sekä Internet-selain Safari. Laite muistuttaa vanhoja iPhoneja ulkomuodoltaan.
Laitteen käyttöliittymässä ei ole perinteisiä fyysisiä painikkeita kolmea lukuun ottamatta, vaan soitinta käytetään pääasiassa 3,5" kosketusnäytön avulla. Samanlainen käyttöliittymä on myös Applen iPhone-puhelimissa, mutta puheominaisuuksilla varustettuna. Laitteessa on 8, 16, 32 64 tai 128 gigatavua flash-muistia.
Toukokuussa 2022 Apple ilmoitti lopettavansa iPodien valmistuksen.
Laitteen käyttö ja toiminta
iPod Touchia käytetään Applen alun perin iPhoneen kehittämän multi-touch-käyttöliittymän avulla liikuttamalla yhtä tai useampaa sormea kosketusnäytöllä. iPodin kotinäkymään pääsee painamalla toista laitteen fyysisistä painikkeista, joka sijaitsee alalaidassa. Kotinäkymässä on useita eri ikoneita, joita sormella napsauttamalla pääsee laitteen eri toimintoihin.
iPod Touchin musiikkia ja muita tietoja hallitaan Applen iTunes-ohjelmistolla.
Amerikanhaapana
Amerikanhaapana  (Mareca americana) on värikäs ja meluisa sorsalintu, joka muuttomatkoillaan joskus harhautuu Suomeenkin.
Koko ja ulkonäkö
Amerikanhaapana muistuttaa muodoltaan haapanaa. Lennossa se on mahdollista sekoittaa myös morsiosorsaan. Soidinasussa uroksella on vaaleanpunertavat kyljet ja rinta, musta selkä ja siivet, hohtavan valkeat läikät siivessä ja valkea alavatsa. Sen pää on harmahtava, silmän takana kirkkaanvihreä läikkä ja päälaella valkea raita. Nokka on vaaleanharmaa. Naaras muistuttaa erittäin paljon haapananaarasta ja on äärimmäisen vaikea erottaa tästä. Soidinajan ulkopuolella koiras sulkii eklipsipukuun ja tällöin muistuttaa naarasta.
Pituus 50 cm, siipien kärkiväli 80 cm. Meluisa laji, koiras viheltelee vuui-voivoi, naaras vaakkuu kvaa-ak.
Levinneisyys
Amerikanhaapana pesii Pohjois-Amerikan luoteisosissa Alaskassa, Kanadassa, Suurilla Järvillä sekä paikoin Uudessa Englannissa. ja muuttaa talveksi etelämmäksi aina Meksikonlahdelle, Tyynen valtameren ja Atlantin rannikoille. Muuttomatkoilla amerikanhaapanoita harhautuu Eurooppaan säännöllisesti. Suomessa se on vuosittainen vierailija, lähestulkoon kaikki havainnot koskevat koiraita naaraiden vaikeasta määritettävyydestä johtuen.
Amerikanhaapana pesii myös Islannissa, joskin se on siellä harvinainen.
Elinympäristö
Avoimet kosteikot, suot ja rantaniityt.
Ravinto
Amerikanhaapana syö vesikasveja ja niiden juuria, maissa myös mehevää ruohoa, sekä toisinaan hyönteisiä ja etanoita.
Consolidated Aircraft
Consolidated Aircraft oli yhdysvaltalainen lentokonevalmistaja, jonka perusti Reuben Fleet 29. toukokuuta 1923. Fleet otti haltuunsa Gallaudet Aircraftin toiminnan ja oikeudet Dayton-Wright Companyn suunnitelmiin.
Vuonna 1943 Consolidated Aircraft- ja Vultee Aircraft-lentokonetehtaat yhdistyivät Convair-yhtiöksi.
S-4 (1936)
S-4 (aiemmin N-4) oli Neuvostoliiton laivaston Stalinets-luokan sukellusvene toisessa maailmansodassa.
Valmistus
Alus tilattiin Leningradista Itämeren telakalta, missä köli laskettiin 3. tammikuuta 1936. Alus laskettiin vesille 17. syyskuuta 1936 nimellä N-4 ja otettiin palvelukseen 30. lokakuuta 1939. Alus nimettiin 20. lokakuuta 1937 S-4:ksi.
Palvelus
Lokakuussa 1939 alus oli sijoitettuna Libauhun 1. sukellusveneprikaatin 16. divisioonaan, jonka muut alukset olivat S-5 ja S-6.
Saksan hyökätessä Neuvostoliittoon kesäkuussa 1941 vene oli Riianlahdella Väinäjoen suussa Ust-Dvinskin laivastotukikohdassa, mistä se lähti 23. kesäkuuta ensimmäiselle sotaretkelleen Memelin edustalle. Veneen tähystäjä havaitsi 27. kesäkuuta Neuvostoliiton Itämeren laivaston sukellusveneen L-3:n ja 30. kesäkuuta sekä 1. heinäkuuta Saksan laivaston miinanraivaajia. Kapteeni luopui hyökkäyksestä syvyyden ollessa liian pieni tehokkaaseen hyökkäykseen. Vene sai paluukäskyn ja palasi 10. heinäkuuta Saarenmaan pohjoisrannalle Triigiin, missä se joutui kuudesti Saksan ilmavoimien hyökkäyksen kohteeksi.
Alus lähti 12. heinäkuuta Tallinnaan, jossa huolto ei kuitenkaan enää ollut mahdollista. Alus jatkoi itään saattueessa, jonka muut alukset olivat hävittäjä Smetlivyi, raivaaja ja kaksi vartiovenettä sekä sukellusveneet S-5 ja S-6. Mohnin tasalla saattue joutui 13.-14. heinäkuuta tulitaisteluun Saksan laivaston moottoritorpedoveneitä vastaan, jolloin S-4 käytti kymmenen 100 millimetrin kranaattia. Kronstadtiin saattue saapui 15. heinäkuuta. Sukellusvene siirrettiin 22. heinäkuuta huollettavaksi telakalle, mistä se vapautui 25. heinäkuuta. Vene lähti 2. elokuuta Kronstadtista Tallinnaan, jonne se saapui seuraavana päivänä.
Toiselle sotaretkelleen vene lähti 5.-6. elokuuta Tallinnasta ja toiminta-alueelleen Liepājan ja Memelin väliin se saapui 9. elokuuta. Seuraavana päivänä alus hyökkäsi tuloksetta saattuetta vastaan, minkä seurauksena se joutui syvyyspommien maaliksi. Vaurioitunut sukellusvene joutui palaamaan. Se kohtasi 17. elokuuta Ristnan majakalla saattajat, joiden opastamana se pääsi Tallinnaan vielä samana päivänä.
Tallinnan evakuoinnissa alus kuului 28.-29. elokuuta pääosastoon, jonka mukana se saapui Kronstadtiin ja siirrettiin korjattavaksi telakalle. Alus lähti 19. lokakuuta Kronstadtista kolmannelle sotaretkelleen Suursaaren länsipuolelle. Alus sai 1. marraskuuta pohjakosketuksen, jolloin vasemman puoleinen potkuri vaurioitui. Alus palasi 18. marraskuuta Kronstadtiin, mistä se siirtyi Leningradiin 22. marraskuuta.
Neljännelle sotaretkelleen alus lähti 13. kesäkuuta 1942 Kronstadtista kahden aluksen saattamana Lavansaareen, jonne se saapui seuraavana päivänä. Alus lähti Lavansaaresta vielä samana päivänä, mutta joutui vian vuoksi palaamaan takaisin. Alus lähti 16. kesäkuuta uudelleen Lavansaaresta Suursaaren pohjoispuolitse ja joutui 19. kesäkuuta Porkkala-Kallbådan majakan edustalla vartioveneiden hyökkäyksen kohteeksi. Syvyyspommien räjähdyksissä osa sukellusveneen akuista ja yksi torpedoputki rikkoontuivat. Aluksen miehistö korjasi vaurioita Bogskärin majakan lähellä, minkä jälkeen se siirtyi toiminta-alueelleen Danziginlahdelle, jonne se saapui 28. kesäkuuta.
Alus siirtyi uudelle toiminta-alueelle Skoonen itärannikolle Hanöbukteniin, jonne se saapui 13. heinäkuuta. Alus ei hyökännyt Ruotsin aluevesillä havaitsemiaan saattueita vastaan, vaan aloitti 20. heinäkuuta paluumatkan ja saapui Suomenlahdelle 24. heinäkuuta. Alus saapui 26. heinäkuuta Lavansaareen, mistä se jatkoi seuraavana päivänä Kronstadtiin. Alus saapui perille 28. heinäkuuta kello 05.46. Alus lähti 14. elokuuta Leningradiin vaihtamaan rikkoutuneita akkuja. Merikanavassa alus laukaisi seuraavana päivänä akustisen miinan, jolloin aluksen päällikkö sai surmansa ja kolme muuta haavoittui. Alus jouduttiin ajamaan uppoamisen estämiseksi matalikolle, mistä se irrotettiin 15. elokuuta. Alus saapui Leningradiin vielä samana päivänä.
Alus lähti 9. marraskuuta Helsingistä Liepājan edustalle, mutta dieselmoottoreissa havaittu vika esti retken toteuttamisen. Alus palasi Jungfrusundista Hankoon, missä vika korjattiin. Alus lähti 23. marraskuuta Hangosta kuudennelle sotaretkelleen Ventspilsin lounaispuolelle, jonne se saapui 25. marraskuuta. Alus sai määräyksen siirtyä uudelle toiminta-alueelle Danziginlahdelle, jonne se saapui 17. joulukuuta. Alus lähetti viimeisen viestinsä 1. tammikuuta 1945, kun se ilmoitti upottaneensa rahtialuksen ja jatkavansa toimintaansa alueella. Oletettavasti Saksan laivaston torpedovene T-3 törmäsi 5. tammikuuta kello 00.45 sukellusveneeseen, joka upposi vieden mukanaan koko 48 hengen miehistön. Hylkyä ei ole löydetty, mutta se saattaa olla Büsterortin majakan luoteispuolella.
Taking Children Seriously
Taking Children Seriously (lyh. TCS; ) on kasvatusliike ja koulutuksellinen filosofia, jonka ydinidea on se, että on sekä mahdollista että suotavaa kasvattaa ja kouluttaa lapsia tekemättä mitään vastoin heidän tahtoaan ja panematta heitä tekemään mitään vastoin tahtoaan.
Liikkeen perustivat vuonna 1994 sähköpostilistauksen seurauksena libertaristi Sarah Fitz-Claridge ja David Deutsch. Deutsch on Oxfordin yliopiston teoreettisen fysiikan professori.
TSC:n mukaan aikuisten ja lasten perinteiset vuorovaikutukset perustuvat pakkovaltaan. TCS ei kuitenkaan ole kasvatusmetodi vaan pikemminkin tyyli, ajattelutapa, filosofia. TSC:n dogmit perustuvat fallibilismiin, siihen että jokainen ihminen on erehtyväinen. TSC:n filosofiaa inspiroi Karl Popperin tietoteoria. Popper oli itsekin kasvattaja ja kouluttaja ennen kuin ryhtyi filosofiksi. Itse asiassa filosofia oli tuolloin hänelle vain toinen vaihtoehto: mahdollisuus emigroitua ja välttyä Anschlussilta.
Betel (Kanaaninmaa)
pienoiskuva|Bethel vuonna 1894. Betel, Beetel tai Bethel (hepreaksi; Jumalan talo) oli juutalaisten muinainen pyhä paikka. Vanhassa Testamentissa Betel mainitaan kymmeniä kertoja.
Nykyinen Betel
Edward Robinson yhdisti Beitin-nimisen arabikylän raamatulliseen Beteliin tutkimuksissaan vuosina 1838–52. Teoria on nykyisin laajasti hyväksytty. Paikka sijaitsee noin 17 kilometriä Jerusalemista pohjoiseen muinaisessa Kanaanin maassa ja nykyisessä Palestiinassa. Beitin on Ramallahin vieressä Jordan-joen Länsirannalla, jonka Israel otti hallintaansa kuuden päivän sodassa vuonna 1967.
Beitinissä on asukkaita noin 2 500. Beitinin vieressä on juutalainen Beit Elin siirtokunta, joka perustettiin vuonna 1977. Siellä on noin 6000 asukasta.
Robert Maxwell
thumb|Robert Maxwell (1989) Ian Robert Maxwell (10. kesäkuuta 1923 – 5. marraskuuta 1991) oli tšekkoslovakialaissyntyinen brittiläinen mediakeisari ja parlamentaarikko. Maxwell perusti laajan kustannusyhtymän, joka kaatui Maxwellin kuoleman jälkeen paljastuneisiin talousimperiumin ylläpitämiseksi tehtyihin taloudellisiin väärinkäytöksiin, kuten eläkerahojen väärinkäyttöön.
Varhainen elämä
Robert Maxwell syntyi Ján Ludvík Hoch -nimisenä köyhään jiddišinkieliseen ortodoksijuutalaisperheeseen Slatinské Dolyn pikkukaupungissa Karpato-Ruteniassa. Se oli toista maailmansotaa edeltäneen Tšekkoslovakian itäisintä provinssia ja on nykyään osa Slatina-Dolya Ukrainassa). Maxwell saapui 17-vuotiaana sotaa pakoon Britanniaan vuonna 1940. Hän liittyi brittiarmeijan pioneerijoukkoihin 1941 ja osallistui taisteluihin kersanttina Normandiassa. Sodan viimeisenä vuonna hänet ylennettiin kapteeniksi, ja tammikuussa 1945 hänelle myönnettiin Military Cross -kunniamerkki. Samana vuonna hän ampui saksalaisen kaupungin pormestarin, kaupungin jota hänen yksikkönsä yritti vallata. Tuona aikana hän muutti nimeään useaan otteeseen, kunnes päätyi Ian Robert Maxwelliin.
Kustantajana
Sodan jälkeen Maxwell työskenteli ensiksi brittien sotilasjohdon lehdistösensorina liittoutuneiden miehitysvyöhykkeellä Länsi-Berliinissä. Myöhemmin hän käytti liiketoimissaan hyväksi suhteitaan miehitysviranomaisiin tullakseen tieteellisiä julkaisuja kustantavan Springer Verlagin Britannian ja Yhdysvaltojen jakelijaksi. Vuonna 1951 hän osti Springer Verlagilta pienen oppikirjoja julkaisevan Pergamon Press Limitedin (PPL) ja ryhtyi kustantajaksi. Hänen johdollaan Pergamonista kasvoi merkittävä kustannustalo. 1960-luvulle tultaessa Maxwell oli rikas mies, vaikka edusti julkisuudessa nuoruudessaan omaksumaansa sosialismia.
Maxwell oli pitkään tavoitellut päivittäin ilmestyvän sanomalehden ostoa poliittisen vaikutusvaltansa kasvattamiseksi. Vuonna 1969 hänen arkkikilpailijansa Rupert Murdoch esti News of the Worldin oston, ja Maxwell syytti kilpailijaansa ”viidakon lakien käytöstä” lehden hankkimisessa.
Vuonna 1970 Maxwell perusti Maxwell Foundationin Liechtensteinin veroparatiisiin. Tuon tyyppisen yrityksen tarvitsi julkaista vain vähän tietoa toiminnastaan, mikä sopi Maxwellin liiketoimintamenetelmiin.